|  |
| --- |
| **Halberstadt C.I** |
|  |
|  |
|  |
| Gamintojas | Halberstädter Flugzeugwerke G.m.b.H. |
| Kūrėjas | Karl Theiss |
| Gamybos metai | 1916–1917 m. |
| Pirmas skrydis | 1916 m. |
| Pagrindiniai naudotojai |  - Luftstreitkräfte   - Императорскій военно-воздушный флотъ |
| Variantai | Halberstadt C.III |
| Prototipas | Halberstadt B.II |

**Halberstadt C.I** – Pirmojo pasaulinio karo metu Vokietijos imperijos įmonės „Halberstädter Flugzeugwerke G.m.b. H." sukurtas vienmotoris dvisparnis dvivietis žvalgybinis orlaivis.

Konstrukcija
------------

"Halberstädter Flugzeugwerke" kiek vėliau nei daugelis kitų Vokietijos įmonių pradėjo gaminti ginkluotus žvalgybinius orlaivius ir tik 1916 m. pabaigoje kariuomenės vadovybei pasiūlė pirmą tokį modelį Halberstadt C.I. Orlaivis buvo gaminamas pagal Vokietijos KOP aviacijos inspekcijos Idflieg „C" kategorijos reikalavimus, žvalgybos tikslams pritaikant įmonės jau gamintą neginkluotą „B" kategorijos bendrosios paskirties ir mokymo orlaivį Halberstadt B.II su Oberusel U.I rotaciniu varikliu.

Orlaivio ginkluotę sudarė vienas arba du priekiniai virš variklio kapoto montuojami ir piloto valdomi 7,92 mm kalibro LMG 08/15 Spandau kulkosvaidžiai ir vienas ant Skarfo žiedo montuojamas sukiojamas 7,92 mm Parabellum LMG.14 kulkosvaidis. 1917 m. vienas toks orlaivis buvo užgrobtas Rusijos kariuomenės ir po remonto buvo priimtas į ginkluotę. Rusijoje buvo sustiprinta lėktuvo ginkluotė – greta trofėjiniame orlaivyje buvusio vieno Spandau piloto kulkosvaidžio papildomai įrengtas su propeleriu sinchronizuotas antras 7,0 mm kalibro M1895 Colt–Browning kulkosvaidis, o virš priekinio sparno buvo sumontuotas 7,7 mm kalibro Lewis Aircraft Pattern kulkosvaidis.

Buvo pagaminta nedidelė serija Halberstadt C.I ir tai buvo vienas paskutinių vokiškų karo lėktuvų, varomų rotaciniu varikliu. Jo pagrindu 1917 m. pradėtas gaminti Halberstadt C.III jau buvo varomas 6 cilindrų vienaeiliu vidaus degimo varikliu Benz Bz.IV.

Operatoriai
-----------

Vokietijos imperijos vėliava Vokietijos imperija
* *Luftstreitkrafte* – Karinės oro pajėgos

Rusijos vėliava Rusija
* *Императорскій военно-воздушный флотъ* – Imperatoriškasis karinis oro laivynas – 1 vnt. trofėjinis.

Techniniai duomenys
-------------------

Duomenys pagal: *Treadwell, Terry, 2010. German and Austro-Hungarian Aircraft Manufacturers 1908–1918. Stroud: Amberley Publishing.*

|  |  |
| --- | --- |
| Tipas | Žvalgybinis orlaivis |
| Ekipažas | 2 |
| Keleivinės vietos |  |
| Ilgis | 7,1 m |
| Aukštis | 2,7 m |
| Sparnų ilgis | 9,6 m |
| Sparnų tipas |  |
| Sparnų kampas |  |
| Sparnų plotas |  |
| Tuščioji masė | 850 kg |
| Pilnoji masė | 1310 kg |
| Maksimali masė |  |
| Variklis (-iai) | Oberusel U.I - rotacinis 9 cilindrų 82 kW (110 AG) galios vidaus degimo variklis |
| Traukos jėga |  |
| Kreiserinis greitis | 145 km/h |
| Didžiausias greitis | 165 km/h |
| Mach |  |
| Skrydžio aukštis |  |
| Didžiausias aukštis | 5100 m |
| Skrydžio nuotolis | 600 km |
| Kovinis skrydžio nuotolis |  |
| Kilimo greitis |  |
| Kuro atsargos |  |
| krydžio trukmė |  |

Literatūra
----------

* (DE) Halberstadt C.I and succession aircraft, TAG ARCHIVES: HALBERSTADT C.I,
* (RU) „Halberstadt C.I(III)".
* (EN) Treadwell, Terry, 2010. German and Austro-Hungarian Aircraft Manufacturers 1908–1918. Stroud: Amberley Publishing.

Išnašos
-------

1. ↑  Halberstadt C.I and succession aircraft, TAG ARCHIVES: HALBERSTADT C.I,
2. 1 2  „Halberstadt C.I(III)".
3. ↑  Treadwell, Terry, 2010. German and Austro-Hungarian Aircraft Manufacturers 1908–1918